развеселяващи истории за Пари
Три жени обсъждали мъжете си. Първата казала:
- Моят - малко работи. И малко пари носи вкъщи!
Другите две я съжалили:
- Леле, душицо! Ти си за оплакване с тоя мързеливец!
Втората споделила:
- Моят - много работи. И малко пари носи вкъщи!
Другите две я съжалили:
- Леле, душицо! Ти си за оплакване с тоя балък!
Накрая третата се усмихнала широко и се изказала гордо:
- Моят - малко работи! Но много пари носи вкъщи!
Другите две я съжалили:
- Леле, душицо! Ти най-много си за оплакване от всички!
Тя се учудила:
- Ама - защо така?
Ония и обяснили:
- Щом толкова много носи, кой знае колко много крие!